**Жолмухамбетова Венера,**

Жаңаөзен қаласы

№9 орта мектебінің

тарих пәнінің оқытушысы

**«ХХІ-ғасыр көшбасшысы»**

**атты интеллектуалды сайыс**

**Сабақтың мақсаты:**

**Білімділік:** Ғылым, білімге жетелейтін ХХІ ғасыр идеалы білімді жас ұрпақ қалыптастыру. Оқушылардың тарих сабағыннан алған білімдерін тиянақтап, тарихи танымдылығын арттыру. Оқушыларды еліміздің тәуелсіздік жолындағы қиыншылықтарымен, тәуелсіздік алған жылдар ішіндегі қол жеткізген үлкен табыстармен таныстыру.

**Дамытушылық:**  Бабалардың ерлік рухын сезіндіру, азаматтық тәрбие беру арқылы тарихты оқып – үйренуге және ұлттық намыс қалыптастыру. Оқушылардың тарих пәніне деген қызығушылығын арттыру.

**Тәрбиелік:** Оқушыларды Отанын, тілін, жерін сүюге, ұлттық салт-дәстүрмен ұлттық рухқа тәрбиелеу.

**Сабақ түрі:** Сайыс сабақ

**Сабақтың әдісі:** сұрақ – жауап, топпен және жеке жұмыс.

**Сабақ көрнекілігі:** Интерактивті тақта, слайдтар

**Сабақтың барысы:**

**Ұйымдастыру:**  Оқушылармен сәлемдесіп, 10-12 баланы ортаға шақыру.

**Мұғалім:** Армысыздар құрметті де қадірлі біздің қонақтар! «Тарих рецептімен жасалмайды. Оқиғаларды бағалағанда біз нақты тарихи жағдайларға, қолдағы бар мәліметтерге сүйенуіміз керек. Не нәрсенің де мәнін түсінуге бастайтын кілт – сол», - деп **Ермұқан Бекмаханов** ағамыз айтқандай, сіздер **«ХХІ-ғасыр көшбасшысы»** атты интеллектуалды сайысымызға қош келдіңіздер!

Ендеше, интеллектуалды сайысымызға келген сайыскерлерімізбен таныстырып өтейін.

1.\_\_\_\_\_\_\_\_\_\_\_\_\_\_\_\_\_\_\_\_ 6.\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_ 7.\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_ 8.\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_ 9.\_\_\_\_\_\_\_\_\_\_\_\_\_\_\_\_\_\_\_\_

5.\_\_\_\_\_\_\_\_\_\_\_\_\_\_\_\_\_\_\_\_ 10.\_\_\_\_\_\_\_\_\_\_\_\_\_\_\_\_\_\_\_\_

Олар өздерінің осы уақытқа дейінгі алған білімдерін ортаға салмақшы.

Олай болса, сайысымыздың әділ бағасын беретін келген қонақтардан тағайындайық! (таныстырып өтті)

Сайысымыздың бағдарламасымен таныстырып өтейін:

**1)** **Әріптер сөйлейді** (Қойылған сұрақтың жауабы алфавиттегі әріптен басталады немесе аяқталады. Әр жауапқа 1 ұпайдан қойылады және ұпайы төмен оқушы сайыстан шығады).  
**2)** **Тарихи оқиғалар** ( Слайдта көрсетілген уақыт аралығында қандай оқиғалар болғанын табу керек. Әр жауапқа 5 ұпайдан қойылады және ұпайы төмен оқушы сайыстан шығады). **3)** **«Тарихи көмбе» (** Тарихта кездесетін сөздердің мағынасын ашу. Әр жауапқа 5 ұпайдан қойылады және ұпайы төмен 2 оқушы сайыстан шығады).

**4)** **Тарихи басқатырғыш** ( Берілген басқатырғыштан дұрыс жауабын табу. Әр жауапқа 5 ұпайдан беріледі және ұпайы төмен 2 оқушы сайыстан шығады).

**5) «Ойды аяқтау»** ( Сұрақ қойылады.Әр жауапқа 1 ұпайдан және ұпайы төмен 2 оқушы сайыстан шығады).

**6)** **«Кім, не жазған...»** (Слайдта берілген сөздердің егесін табу. Әр жауапқа 5 ұпайдан беріледі)

**І. Әріптер сөйлейді:** (Қойылған сұрақтың жауабы алфавиттегі әріптен басталады немесе аяқталады. Әр жауапқа 1 ұпайдан қойылады).  
**А** – Еліміздің оңтүстік астанасы: **Алматы  
Ә** – Абылай ханның шын есімі: **Әбілмансұр  
Б** – Астана қаласының символы: **Бәйтерек  
В** – 1993 жылы 15 қарашада болған тарихи оқиға: **Валюта енгізілді  
Г** – Тарихтың атасы: **Геродот  
Ғ** – Нұрсұлтан Назарбаевқа берілген атақ: **Ғасыр адамы**  
**Д** – Алла тарапынан берілетін әмір, міндет пен тыйымдардың жиынтығы: **Дін**  
**Е** – «Алтын адам» қайдан табылды: **Есік қорғанынан**  
**Ж** – «Мен қазақпын» поэмасын жазған жазушы: **Ж.Молдағалиев  
З** – Сиырдың пірі: **Зеңгі баба  
И** – Елбасымыздың мамандығы: **Инженер- металлург**  
**Й** – «Алаш» сыйлығын алған жазушы, қажы: **Халифа Алтай**  
**К** – Қазақтың соңғы ханы: **Кенесары  
Қ** – Ж.Баласағұнның ХІ ғ. жазған еңбегі: **«Құтты - Білік»  
Л** – кеңес үкіметінің басшысы: **Ленин**  
**М** – ҚР Мәдениет және ақпарат министрі: **Мұхтар Құл-Мұхаммед**  
**Н** – Күйші, сазгер, дирежер, домбырашы: **Н.Тілендиев**  
**Ң**- Әрбір халық ненің алдында бірдей: **Заң  
О**- Қазақстанның бірінші астанасы: **Орынбор**  
**Ө** – Қазақстандағы түсті металлургияның орталығы: **Өскемен  
П** – Жоғарғы заң шығарушы орган: **Парламент**  
**Р** – 1995ж «әлемнің әйгілі әйелдері» деген энциклопедияға енген адам: **Р.Бағыланова**  
**С** – Сүтке араластырылып желінетін тарыдан жасалған қазақтың ертеден келе жатқан тағамы: **Сөк**  
**Т** – Қазақстанды алғаш тәуелсіз ел деп таныған ел: **Түркия  
У** – Малдың төлдегеннен кейінгі алғашқы сүті: **Уыз**  
**Ұ** – Кеңес Одағы мен Германия арасындағы соғыс: **ҰОС**  
**Ү** – Жыл мезгілін қазақтар қандай жұлдызға байланысты білген: **Үркер  
Ф** – Әбу-Насыр Әль- Фараби қай қалада дүниеге келді: **Фараб**  
**Х** – 2009ж. 25 ақпан мен 6 наурыз аралығында Қазақстанда болған оқиға : **Халық санағы**  
**Ц** – Астана қаласының бұрынғы атауы: **Целиноград  
Ч** – Ерте палеолитте пайдаланған еңбек құралы**: чоппер, чоплинг  
Ш** – аса көрнекті сазгер, ән жанырының майталманы:**Ш.Қалдаяқов  
Ы** – Тұңғыш қазақ халқының ұстазы: **Ыбырай Алтынсарин  
І** – « Көшпенділер» триллогиясының авторы: **Ілияс Есенберлин**  
**Ь** - Қазақтың ең биік тауы: **Тянь -Шань**  
**Э** – Халықтардың әдет – ғұрып , салт – дәстүрін зерттейтін ғылым: **Этнография  
Ю** – халқымыздың қолданбалы өнерінен жеткен табыстарының бірі: **Ою  
Я** – Кеңес Одағы батыры атағын алған мерген: **Әлия**

**ІІ. «Тарихи оқиғалар»** ( Слайдта көрсетілген уақыт аралығында қандай оқиғалар болғанын табу керек. Әр жауапқа 5 ұпайдан қойылады.)  
  
**1773-1775жж – Е.Пугачев көтерілісі  
1783-1797жж – С.Датұлы көтерілісі  
1723-1727жж – «Ақтабан шұбырынды , алқакөл сұлама» жылдары  
1837-1847жж – Кенесары Қасымұлының көтерілісі  
1836-1838жж – Исатай мен Махамбеттің көтерілісі  
1914-1918жж – І дүние жүзілік соғыс**

**1918-1920жж – Азамат соғысы  
1939-1945жж – ІІ дүние жүзілік соғыс**

**1941-1945жж – Ұлы Отан соғысы**

**ІІІ. «Тарихи көмбе» (**Тарихта кездесетін сөздердің мағынасын ашу. Әр жауапқа 5 ұпай қойылады).

**Сардоба** – Құдық үстіне салынған құрылыс  
**Дың** – Киіз үй тәріздес құрылыс  
**Гурхан** – Қарақытайлардағы билеушінің титулы (хандардың ханы)  
**Харадж** – жер салығы  
**Жабғу** – оғыздардың билеушісінің титулы  
**Диаспора** – өз елінен тыс жерде өмір сүретін этностық топ  
**Репрессия** – түп тамырымен жою, басып, жаншу жазалау шарасы  
**Гуньмо** – үйсіндердің билеушісінің титулы  
**Иқта** – сыйлыққа берілетін жер  
**Беклербек** – әскери істерді басқарушы   
**Қара будун** - қарапайым халық  
**Ташнау** – лас суларды ағызытын құбыр (канализация)  
  
**VI. «Тарихи басқатырғыш»** ( Берілген басқатырғыштан дұрыс жауабын табу. Әр жауапқа 5 ұпайдан).  
  
**БЫАЙЛА** – Абылай  
**ХНА ОДРАЫС** – Хан ордасы  
**НБАЛАҒАСҰ** – Баласағұн  
**РАҢАҚЫАЙ** – Аңырақай  
**АНХ ҒСЫҢЫШ** – Шыңғыс хан  
**АРЛАШДОА** – Алаш Орда  
**ҚӘРІАБЫЙЛ** – Әбілқайыр  
**ІТЕЖ РЫЖАҒ** – Жеті Жарғы  
**ДРОА ЛЫНАТ** – Алтын Орда  
**ВРАЗЕНАБА** – Назарбаев  
**БАТХМЕМА** –Махамбет

**МРОИТИС** – Томирис

**V. «Ойды аяқтау» (**Сұрақ қойылады .Әр жауапқа 1 ұпайдан).

**Атақты күрішші**– Ыбырай Жақаев   
**Атақты тары өсіруші** – Шығанақ Берсиев  
**Атақты Шопан** – Жазылбек Қуанышбаев   
**Шоқынған қазақ** – Яков Беляков  
**Тұңғыш ғарышкер** – Тоқтар Әубәкіров   
**Тұңғыш шахтер** – Түсіп Күзембаев   
**Қазақтың соңғы ханы** – Кенесары   
**Қазақтың биші қызы** – Шара Жиенқұлова   
**Қазақтың бұлбұл қызы** – Майра Шамсутдинова  
**Қазақ халқының ұраны** – Алаш   
**Отырардың билеушісі** – Қайырхан  
**Отбасының қамқоршысы** – Ұмай ана  
**Кіші жүздің биі** – Әйтеке би   
**Ұлы жүздің биі** – Төле би   
**Орта жүздің биі** – Қазабек би  
**Үш жүздің басын қосқан хан** – Тәуке хан  
**Ең жас дін** – Ислам діні   
**Киіз үйдің төбесі** – шаңырақ  
**Пулеметші қыз** – Мәншүк  
**Мерген қыз** – Әлия

**Алғашқы қазақ киносы** - Амангелді

**VI. Кім, не жазған.....**

* «Сақ, Сармат, Үйсіндердің келбеттері андроновтықтарға ұқсас», - деп жазған антрополог кім? **О.Смағұлов**
* “Қазақ жүздерінің құрылу себебі , қазақтар көшіп- қонып жүрген жерлерінде өз құқықтарын қорғау үшін одақтар құрған”,- деп жазғанкім? **Ш.Уәлиханов**
* “Сақтар – әлемдегі ең әділ, шыншыл халық”,- деп айтқан кімдер ? **Гректер**
* “ Сақтар дұшпанға – қатал, досқа – адал”- деген кім? **Геродот**
* “Өзбек ұлысында үш халықтың болғандығы, оның ішінде ең көбі, ержүректері қазақтар” екені жайлы жазған кім? **Рузбихан**
* “Тарихты білмей, өткенді, қазіргі жағдайды білу, келешекті болжау – қиын”, деп айтқан кім? **Әбу Насыр Әл- Фараби**

Сайысымыздың нәтижесін шығаруға әділ қазылар алқасына сөз береміз!

Ойынды қорындылап, жеңіске жеткен оқушыны марапаттау. Жеңімпаз оқушы ұпай сандары арқылы анықталадлы.

Әділқазылар алқасы бағасын бағалағанша әсем әуенге береміз! Құлақ түріп тыңдайық!

Осымен, **«ХХІ-ғасыр көшбасшысы»** атты интеллектуалды сайысымызды аяқтаймыз!

Келіп тамашалағандарыңызға көп-көп рахмет!